במרינדו שמול הכניסה לקיבוץ עין גב, תמצאו בשרים נפלאים שרועי ואיתמר הבעלים מגדלים באהבה. לצד המעדניה המשובחת פועלת מסעדה. בדקו בטלפון 04-6658555 אם יש אסאדו בסוף השבוע של ביקורכם – אל תחמיצו אם אתם מאוהבי הבשר.
בקצרין – מסעדת ברוהאוס של מבשלת הבירה של הגולן. בירה מיוחדת המיוצרת במקום מהמים הזכים של מעינות סלוקיה, מוגשת עם מנות בשריות שונות. טל. 04-6861311.
מיטשוס באזור התעשיה בקצרין מתהדרת בבשר משובח מהעגלים שגדלו בשדות המרעה הפוריים של הגולן. טל. 04-6963334.
1910 נמצאת בקיבוץ הראשון בעולם במתחם מטופח שבו הבתים הראשונים שנבנו באום ג'וני - היא דגניה א'. חוץ מהסטוריה תמצאו כאן מסעדת שף עם אוכל מעניין וטעים.
על הנהר אכן נמצאת ממש על גדת הירדן בכניסה לקבוצת כינרת. תוכלו לשבת בחוץ - ממש על הנהר או במיזוג בפנים. המקום משמש גם כבר בשעות שאחרי ארוחת הערב.
מתחם מול כנרת שבצמח הומה אדם גם ביום וגם בלילה, תמצאו כאן מגוון של מסעדות, החל ממקדונלד וארומה, פיצריה ושנצליה וכלה באוכל יפני ובמסעדת שף.
בצל תמר שבכניסה לאשדות יעקב, תשבו בפנים או בחוץ בתוך גן טרופי ירוק, עם מתחם משחקים לילדים, מבחר המנות מגוון ויש גם חנות קטנה ובה מוצרים איכותיים במיוחד מתוצרת הצפון. טל. 04-6756688.
מסעדת מגדלנה במרכז המסחרי שבצומת מגדל הינה מסעדת השף הערבית הראשונה בארץ. מטבח גלילי במיטבו, מתחם גדול ואלגנטי ושירות נפלא. טל. 057-936771.
אצל דודיס בתוך גבעת יואב, תמצאו ארוחות קלות, בירה טובה, וגם תוכלו לקנות ממוצרי הגולן.
טל. 0773228050, 052-2964040.
מומי בכיכר הוא מסעדה מזרחית פשוטה במרכז המסחרי שבבני יהודה הסמוכה לנו: בשר על האש,קציצות מעשה ביית, סלטים. טל. 0507201919.
פיצות ומאפים טובים יש אצל הנחתום גם הוא במרכז המסחרי בבני יהודה. טל. 04-6601222.
גיליס במושב נוב הוא בוקר שאוהב את הפרות שלו גם בצלחת. איכות הבשרים שהוא מוכר בקצביה שבמושב נוב מפורסמת בכל הארץ. בימי חמישי בערב בלבד, הצוות שלו מבשל ארוחות נפלאות מהבשרים שנמכרים באטליז. טל.04-6763555.
בכפר האמנים באניעם מסעדת זיגל בסגנון אמריקאי: ראשון לכל: ה"זיגבורגר" - המבורגר בסגנון אמריקאי עם רטבים מיוחדים, כריכים, כנפיים, קינוחים מושקעים ומנות ילדים. כשר למהדרין. טל. 04-6999855.
בקפה של יעלי, גם הוא במתחם כפר האמנים באניעם תמצאו מגוון של ארוחות חלביות מפנקות. מתאים גם לקבוצות. גם כאן כשר למהדרין. טל. 04-6821855.